Diari Oficial de la Generalitat Valenciana


Sumari del DOGV 1556, del 03-06-1991 (1991/821354)

ORDRE de 24 d'abril de 1991, de la Conselleria de Cultura, Educació i Ciència, per la qual es defineix i s'actualitza la composició legal dels centres docents públic d'Educació Pre-escolar, Educació General Bàsica, Educació Especial i Educació Permanent d'Adults de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/24/(3)/dof/vci/html**

### Dades del document

Número de DOGV
:   1556

Data del DOGV
:   03-06-1991

Secció del DOGV
:   DISPOSICIONS GENERALS

Número del document
:   1991/821354


Data del document
:   24-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 24 d'abril de 1991, del Conseller de Cultura, Educació i Ciència, per la qual es defineix i s'actualitza la composició legal dels centres docents públics d'educació preescolar, educació general bàsica, educació especial i educació permanent d'adults de la Comunitat Valenciana.  
La composició legal dels centres docents públics que fan ensenyaments d'Educació Pre-escolar, Educació General Bàsica, Educació Especial i Educació Permanent d?Adults, fins ara, s'ha expressat mitjançant el nombre d'unitats escolars que hi ha, entre les quals s?incloïen les unitats de Direcció Funció Docent i la d'Educació Física.  
Fruit d?aquesta concepció, l?Ordre de 7 de maig de 1990 (DOGV del 12 de juny), per la qual es modifiquen i es posen en funcionament a partir del curs 1990/91, centres públics d'Educació Permanent d?Adults, i l?Ordre del 26 de maig (DOGV del 7 de juny), per la qual es cataloguen els lloes de treball docent que hi ha en els centres públics d'Educació Pre-escolar, Educació General Bàsica, Educació Especial, inclouen en la composició dels centres, en els respectius annexos, les unitats de direcció amb funció docent i les d'Educació Física.  
Aquesta forma d?expressar la composició legal dels centres resulta inadequada, ja que en les plantilles que configuren el catàleg dels llocs de treball d'aquests centres, en aplicació del Reial Decret 895/1989, del 14 de juliol (BOE de 20 de juliol), desenrotllat en l?àmbit de la Comunitat Valenciana, entre altres, per les Ordres del 24 de maig de 1990 (DOGV del 7 de juny), del 26 de maig de 1990 (DOGV del 7 de juny) i del 29 de maig de 1990 (DOGV del 20 de juny), les places corresponents a la direcció amb funció docent i Educació Física han quedat incloses en les relacions de lloes de treball dels centres.  
En virtut d?això, i fent ús de les facultats que em confereix l'article 35 de la Llei 5/1989, del 30 de desembre, de Govern Valencià,  
ORDENE:  
Article únic  
La composició legal dels centres d'Educació Pre-escolar, Educació General Bàsica, Educació Especial i Educació Permanent d?Adults s?expressarà mitjançant la indicació del nombre d'unitats amb què està autoritzat cada un d'aquests, concretant aquelles que correspondran a Educació Pre-escolar, Educació General Bàsica, Educació Especial i Educació Permanent d?Adults.  
Queda modificada la composició legal dels centres públics que figuren en l'annex de les Ordres del 7 i del 26 de maig de 1990, del Conseller de Cultura, Educació i Ciència, i s'elimina la referència a les unitats de direcció amb funció docent i Educació Física.  
DISPOSICIO DEROGATORIA  
Queden expressament derogades, en el que s?oposen a allò que estableix aquesta disposició, les Ordres del 7 i del 26 de maig de 1990, del Conseller de Cultura, Educació i Ciència, i aquelles altres que incompliran el que s'hi estableix.  
DISPOSICIO ADDICIONAL  
Aquesta disposició s'inscriurà en el Registre de Centres, Docents de la Comunitat Valenciana, perquè es facen les modificacions oportunes.  
DISPOSICIONS FINALS  
Primera  
S?autoritza la Direcció General de Centres i Promoció Educativa perquè, en l'àmbit de les seues competències, adopte les mesures oportunes per a l'execució del que disposa aquesta ordre.  
Segona  
Aquesta disposició entrarà en vigor el dia que es publique en el Diari Oficial de la Generalitat Valenciana. No obstant això, els seus efectes es consideraran referits a l?inici del curs escolar 1991/92.  
València, 24 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI